Številka: 326-02-8/2024/6

Ljubljana, 18. 10. 2024

SKUPNOST OBČIN SLOVENIJE

ZDRUŽENJE OBČIN SLOVENIJE

ZDRUŽENJE MESTNIH OBČIN SLOVENIJE

**Zadeva: Povabilo k predložitvi predloga za člana/članico predlagane delovne skupine za ureditev področja občinskih javnih kategoriziranih cest v zasebni lasti**

Komisija Državnega sveta za sveta za lokalno samoupravo in regionalni razvoj je na 34. seji 23. 9. 2024 obravnavala Pobudo Združenja občin Slovenije za ustanovitev delovne skupine za ureditev področja občinskih javnih cest v zasebni lasti pod okriljem Državnega sveta z dne 21. 8. 2024 ter jo podprla.

Veljavna ustavna in zakonska ureditev zavezuje občine k ureditvi stvarno-pravnih razmerij na kategoriziranih lokalnih in krajevnih cest, česar se občine zavedajo, vendar te zaradi omejenih finančnih zmožnosti niso sposobne v doglednem času rešiti lastniških razmerjih z lastniki zemljišč, preko katerih potekajo kategorizirane lokalne in krajevne ceste. Zato je nujno poiskati zakonske in druge možne rešitve, ki bi naslovile kompleksnost problematike neurejenega lastništva kategoriziranih lokalnih cest, ki so ga občine podedovale iz preteklega družbenega sistema.

Dosedanji številni poskusi ureditve zadevnega področja so bili žal neuspešni. Ob neuspešnih prizadevanjih reprezentativnih združenjih občin, ki ste želela poiskati ustrezne rešitve v okviru sodelovanja z vladnimi predstavniki, je Državni svet V. mandata poskušal urediti problematiko lastništva kategoriziranih občinskih cest, ki so v zasebni lasti, v okviru zakonodajne iniciative - Predloga zakona o ureditvi lastništva javnih cest (ZULJC), EPA 2284-VII, ki pa v Državnem zboru ni dobil zadostne podpore, ker naj bi predlagane rešitve preveč posegale v lastninsko pravico in bile ustavno sporne.

Komisija za lokalno samoupravo in regionalni razvoj meni, da je treba nadaljevati z iskanjem možnih rešitev in zato podpira ustanovitev delovne skupine pod okriljem Državnega sveta, ki bi naslovila kompleksnost neurejenega lastništva kategoriziranih lokalnih cest, ki so v zasebni lasti, ter pripravila predlog rešitev (predlog zakona ali druge ustrezne rešitve), na podlagi katerih bi občine lahko izpolnile zakonsko obveznost, da pridobijo lastninsko pravico na kategoriziranih javnih občinskih cestah, ki potekajo po zemljiščih v zasebni lasti.

Komisija se je, ob podpori ustanovitve predlagane delovne skupine pod okriljem Državnega sveta, odločila, da najprej preveri interes za članstvo v predlagani delovni skupini pri Interesni skupini lokalnih interesov, ki v Državnem svetu zastopa interese lokalne samouprave, v nadaljevanju pa še po preostalih interesnih skupinah ter reprezentativnih združenjih občin.

Predvideno je, da bi imela Interesna skupina lokalnih interesov v predlagani delovni skupini največ šest predstavnikov, saj obravnavana problematika najbolj zadeva občine, preostale interesne skupine ter reprezentativna združenja občin pa po največ enega predstavnika.

V ta namen vas vabim k sodelovanju v predlagani delovni skupini ter vas prosim, da mi stališče z navedbo morebitnega kandidata/kandidatke za članico/člana predlagane delovne skupine posredujete do vključno 14. 11. 2024 na gp@ds-rs.si ali meta.stembal@ds-rs.si. Če vaše združenje ne bo predlagalo nobenega predstavnika v predlagano delovno skupino, me prosim tudi o tem obvestite do prej navedenega roka.

Po prejemu vseh kandidatur za člane delovne skupine in morebitni dodatni uskladitvi sestave predlagane delovne skupine bo Komisija za lokalno samoupravo in regionalni razvoj predlagala Državnemu svetu, da ustanovi Delovno skupino za pripravo predloga zakonskih in drugih rešitev na področju občinskih javnih kategoriziranih cest v zasebni lasti, predvidoma na seji 11. 12. 2024.

Predsednik

Dušan Strnad, l.r.